אירועי יום העצמאות בקרית אתא יחלו עם חגיגות יום העצמאות של ילדי הגנים שיתקיימו ב- 16.4 בפארק הרצל בהשתתפות כוכב הילדים "הדוד חיים".
אירועי ערב יום העצמאות שיפתחו מיד עם תום יום הזיכרון לחללי מערכות ישראל ופעולות האיבה ב- 18.4 יחלו בשעה 20:15 בפארק הרצל והן יכללו הפנינג חגיגי בו יופיעו שלל אומנים מהשורה הראשונה, ביניהם: עומר אדם, סטטיק ובן אל תבורי, עדן בן זקן, שלומי שבת ומוקי. את הערב ינחה הסטנדאפיסט שלום אסייג.
ביום העצמאות שחל ב- 19.4 יתקיים הטקס השנתי של הענקת תארי יקיר העיר במעמד ראש העיר אשר יתקיים בהיכל הספורט בהשתתפות הזמרת גלי עטרי. בטקס יוענקו תארי יקירי העיר ל- 9 תושבים על פעילותם ותרומתם המסורה לעיר.